Tartu maraton

Tartu maraton on Eesti tuntuim ja osavõtjaterohkeim suusamaraton. Maraton toimub igal aastal veebruari kolmandal pühapäeval ning kuulub rahvusvahelisse Worldloppeti ja Eesti Estoloppeti pikamaasuusatajate sarja.

Maratoni Tartu- ja Valgamaal kulgeva raja põhidistants on 63 kilomeetrit ja lühidistants 31 kilomeetrit. Maratoni sõidetakse traditsiooniliselt klassikalises stiilis. Maratoni reeglid on vastavuses Rahvusvahelise Suusaliidu ja Eesti Suusaliidu pikamaasuusatamise võistlusmäärustega. Alates 2024. aastast on maratonil taas lubatud ka vabastiili eelistavad suusatajad, kuid see võistlus peetakse põhisündmusele eelneval päeval eraldi arvestusega. 

Maratoni korraldab Klubi Tartu Maraton.

 Ajalugu 
16. jaanuaril 1960 anti Tartu südalinnas start esimesele Tartu-Kääriku suusamatkale, millega sai alguse talve tähtsündmuse staatuse saavutanud Tartu Maraton. 1964. aastal sai Tartu Maratoni finišipaigaks Otepää, kuna Kääriku ei suutnud enam finišeerijate hulka vastu võtta. 1967. aastal toimus võistlus esimest korda ka naistele. Stardinumbreid hakati kõikidele osavõtjatele jagama 1980. aasta maratonil ja kõikide osavõtjate tulemused kanti protokolli; rada pöördus 180 kraadi – Matult Tartusse. 1986. aastal lõpetas Tartu maratoni 9858 osavõtjat, mis on kehtiv lõpetajate rekord. Worldloppeti sarja kuulub üritus alates 1994. aastast. Alates 1997. aastast korraldatakse lisaks põhidistantsile ka lühikese distantsiga maratoni.

Pärast esimest maratoni 1960. aastal on Tartu maraton lumepuuduse tõttu ära jäänud 15 aastal, kuid sellele on hakatud otsima alternatiive. 2017. aastal sõideti maratoni üksnes Tehvandi kunstlumeringil. Ka 2020. aastal jäi juubelisuusamaraton terve talve väldanud lumepuuduse tõttu ära, kuid võistlus asendati jalgsimatkaga, millel osales umbes 1000 inimest. Juubelimatka start oli Otepääl Tehvandi staadionil ja finiš Käärikul. Kõnniti kahel distantsil, 27 ja 17 km ning rada kattus osaliselt suusamaratoni rajaga. Teekonnal oli kaks toitlustuspunkti, kus esinesid kohalikud rahvamuusikud ning raja ääres ergutasid matkajaid ka pealtvaatajad. Paremusjärjestust ei koostatud, kuid mõõdeti osalejate distantsi läbimise aega. Iga osaleja kandis ka stardinumbrit.

 Pikk distants 
Maratoni põhidistants on alates 2003. aastast olnud 63 kilomeetrit. Pikim oli maraton 1997. aastal – 65 km ning lühim 2002. aastal – 27 km. 

Maratoni täispika distantsi start on Otepääl Tehvandi staadionil ja finiš Elva ligidal. Rada kulgeb pärast starti esialgu Otepää kuppelmaastikul võrdlemisi rahulikus reljeefis. Raja alguses asuvad mõned ohtlikumad laskumised, kus osalejate suure arvu korral esineb kukkumisi, näiteks Ansomäel ja Poslovitsa laskumisel, mis asub Otepää tunnetusrajal. Esimene ning ühtlasi raja pikim ja raskeim tõus, umbes 2-3 kilomeetri pikkune Harimägi, saabub umbes 14. kilomeetril pärast madalat nn Karu kaussi. Harimäele, mis on ühtlasi raja kõrgeim punkt, järgneb pikk mitmekilomeetrine laskumine. Rahulikumas, kuid siiski pigem tõusvas joones jätkub rada kuni Kuutsemäeni. Pärast seda liitub pika rajaga maratoni lühike distants. Seejärel saabuvad laskumised, näiteks Meegaste. Üks pikemaid laskumisi asub raja umbes 44. kilomeetril, enne Palu teeninduspunkti. Viimased 17 kilomeetrit kulgeb maratonirada metsavahelisel lauskmaal üksikute tõusude ja langustega. Ületatakse Elva jõgi. Finiš asub Tartumaa Tervisespordikeskuses Elva lähistel, kui toimuvad autasustamised, tagatakse toitlustus ning muu vajalik. Kõigile osalejatele antakse finišeerimise järel diplom ning medal. 

Maratoni rajal on 7 teenindus-toitlustuspunkti: Matus, Andes, Kuutses, Peebus, Palus, Hellenurmes ning viimane, kus pakutakse üksnes kohvi, mõni kilomeeter enne finišit. Kolmes punktis (Ande, Kuutse, Palu) on ka vahefiniš.

12 parema ajaga meest ja 6 paremat naist autasustatakse diplomi, medali, karika ja auhindadega.

 Jrk  Aasta  Distants  Lõpetajaid  Meeste võitja  Naiste võitja  1.  1960  55 km  Tartu-Kääriku  210  Rein Tikk  3:37.10 Helle Tallo   2.  1962  54 km  Tartu-Kääriku  308  Valter Tennisson, Anatoli Kreinin  3:39.10  3.  1963  55 km  Tartu-Kääriku  507  Valter Tennisson  3:43.08  4.  1964  56 km  Tartu-Otepää  721  Valeri Zelentsov  2:52.09  5.  1965  56 km  Tartu-Otepää  650  Tõnu Haljand  3:51.51  6.  1966  56 km  Tartu-Otepää  375  ?  ?  7.  1967  60 km  Tartu-Otepää  500  Rudolf Mürk  4:06.07  Eha Abel  4:44.20 8.  1968  46 km  Tartu-Otepää  895  Arvo Kütt  2:54.24  Ene Märtin  3:35.07 9.  1969  50 km  Tartu-Otepää  1000  Hain Kinks  3:30.05  Ingrid Mägar  4:02.00 10.  1970  50 km  Tartu-Otepää  1300  Tõnu Kinks  2:44.55  ?  ? 11.  1971  50 km  Tartu-Otepää  1200 Vladimir Šokman 2:47.13  ?  ? 12.  1976  45 km  Tartu-Otepää  1312  Matti Mallo  2:45.46  Taima Kuusk  3:09.08 13.  1977  45 km  Tartu-Otepää  1357  Tõnu Kinks  3:34.15  Tatjana Ojavere  3:31.17 14.  1978  45 km  Tartu-Otepää  1750  Anatoli Šmigun  2:39.32  Rutt Šmigun  3:09.57 15.  1979  45 km  Tartu-Otepää  2015  Arne Sammel  2:39.01  Ülle Torop  3:34.22 16.  1980  63 km  Matu-Tartu  1499  Arne Sirel  3:45.12  Küllike Ohno  5:01.00 17.  1981  49,7 km  Matu-Illi  2353  Mati Albert  2:30.10  Helmi Mihhailova  3:07.07 18.  1982  52,7 km  Matu-Elva  5072  Mati AlbertTõnu SirelUno Leist  3:21.10  Rutt Šmigun  2:50.38 19.  1983  55,8 km  Matu-Elva  6805  Jaanus Teppan  2:53.33  Rutt Šmigun  3:34.58 20.  1984  60 km  Matu-Elva  9058  Vahur Kihuoja  2:46.28,4  Siiri Sepp  3:33.11,2 21.  1985  55,6 km  Matu-Elva  8715  Artur Daniel  2:41.47,7  Kerstin Kruuda  3:16.06,5 22.  1986  60 km  Matu-Elva  9858  Nikolai Politajev  2:26.28,7  Ingrid Tikk  3:02.36,2 23.  1987  58 km  Matu-Elva  8831  Ulvar Pavlov  2:15.44,6  Krista Lepik  2:38.43,6 24.  1991  57 km  Matu-Hellenurme  3162  Margo Pulles  2:16.50,6  Ene Tjulkina  2:35.15,0 25.  1993  30 km  Matu-Matu  961  Ulvar Pavlov  1:32.59,7  Ene Aigro  1:49.08,5 26.  1994  60 km  Matu-Elva  1213  Raul Olle  2:32.55,8  Katrin Mauring  2:55.00,5 27.  1995  60 km  Matu-Elva  1679  Håkan Westin  2:28.53,4  Ene Aigro  3:03.47,6 28.  1996  60 km  Otepää-Elva  1788  Håkan Westin  2:35.10,4  Maria Theuri  3:05.02,6 29.  1997  65 km  Otepää-Elva  2090  Mihhail Botvinov  2:56.48,0  Gudrun Pflüger  3:18.54,8 30.  1998  63 km  Otepää-Elva  2506  Mihhail Botvinov  3:01.37,7  Piret Niglas  3:34.34,5 31.  1999  64 km  Otepää-Elva  2525  Johann Mühlegg  3:02.11,9  Nadezda Simak  3:28.45,1 32.  2001  63 km  Matu-Elva  1966  Raul Olle  3:04.59,1  Piret Niglas  3:32.25,9 33.  2002  27 km  Matu-Arula  2201  Havard Skorstad  1:08.33,9  Elin Nielsen  1:20.01,0 34.  2003  63 km  Otepää-Elva  2384  Jørgen Aukland  2:50.31,1  Svetlana Frizen  3:20.26,6 35.  2005  63 km  Otepää-Elva  2687  Raul Olle  3:16.46  Tatjana Mannima  3:48.17 36.  2006  63 km  Otepää-Elva  3044  Stanislav Řezáč  3:04.37  Õnne Kurg  3:33.20 37.  2007  63 km  Otepää-Elva  3160  Jerry Ahrlin  2:42.27  Elin Ek  3:07.02 38.  2009  63 km  Otepää-Elva  3668  Anders Aukland  2:57.29  Sandra Hansson  3:13.04 39.  2010  63 km  Otepää-Elva  4788  Anders Aukland  2:59.40  Sandra Hansson  3:20.59 40.  2011  63 km  Otepää-Elva  4777   Jerry Ahrlin  2:41.23  Sandra Hansson  3:08.35 41.  2012  63 km  Otepää-Elva  5115   Jörgen Brink  2:43:21  Susanne Nystroem  3:06:27 42.  2013  63 km  Otepää-Elva  5970  Simen Haakon Oestensen 2:45:01 Sandra Hansson  2:58:53 43.  2015  63 km  Otepää-Elva  4470  Eldar Rønning 2:43.40,7  Tatjana Mannima  3:10.01 44.  2017  34 km  Otepää  2346  Bastien Buttin 1:29:28  Aurelie Dabudyk  1:41:21 45.  2018 63 km  Otepää-Elva  2573   Antoine Auger  3:08:16   Maria Graefnings  3:18:51 46.  2019 63 km  Otepää-Elva     Niko Koskela  2:31:08   Maria Graefnings   47.  2021 63 km  Otepää-Elva  2461    Mart Kevin Põlluste  3:03:12   Tatjana Mannima  3:17:58  48.  2022 63 km  Otepää-Elva      Emil Persson  2:33:06   Britta Johansson Norgren  2:50:44  49.  2023 63 km  Otepää-Elva  2573    Henri Roos  3:14:53   Justyna Kowalczyk  3:22:00  50.  2024 63 km  Otepää-Elva     Henri Roos  2:27:41   Teesi Tuul  2:53:04

 Lühike distants 
Lühikese distantsiga maratoni korraldatakse põhidistantsile lisaks alates 1997. aastast. Lühidistants algab Arulas ning selle rada ühineb 2 kilomeetrit pärast starti põhidistantsi rajaga Meegaste lähistel. Lühikese distantsi äärde jääb neli teenindus-toitlustuspunkti.

Lühikese distantsi tulemuste alusel ei moodustata ametlikku paremusjärjestust ning osalejaid ei autasustata.

 Jrk  Aasta  Distants  Lõpetajaid 1. (29.)  1997  33 km  Kuutsemäe-Elva  302 2. (30.)  1998  31 km  Kuutsemäe-Elva  533 3. (31.)  1999  31 km  Arula-Elva  591  4. (32.)  2001  31 km  Arula-Elva  491 5. (33.)  2002  27 km  Matu-Arula  425 6. (34.)  2003  31 km  Arula-Elva  658  7. (35.)  2005  31 km  Arula-Elva  822  8. (36.)  2006  31 km  Arula-Elva  1019 9. (37.)  2007  31 km  Arula-Elva  1008 10. (38.)  2009  31 km  Arula-Elva  1151  11. (39.)  2010  31 km  Arula-Elva  1415 12. (40.)  2011  31 km  Arula-Elva  1633 13. (41.)  2012  31 km  Arula-Elva  1639 14. (42.)  2013  31 km  Arula-Elva  1911 15. (43.)  2015  31 km  Arula-Elva  1250 16. (44.)  2017  16 km  Otepää  525

 Tuntud osalejaid 

Aastate jooksul on Tartu maratonil osalenud avaliku elu tegelasi, kes ei ole sportlased. Pika distantsi on korduvalt läbinud näiteks poliitikud Andrus Ansip, Meelis Atonen ja Jürgen Ligi, ajakirjanikud Vahur Kersna, Priit Pullerits, Roald Johannson, Hannes Hermaküla, Meelis Kompus, Jüri Muttika, Tarmo Tiisler, Alvar Tiisler, näitleja Veikko Täär, riigiametnikud Madis Lepajõe, Norman Aas, Uku Hänni. Tartu Maratoni tutvustajatena on avalikult suusasõiduks valmistunud ja maratonil võistelnud näiteks teleajakirjanikud Grete Lõbu ja Annely Adermann ning laulja Kaire Vilgats.

Vaata ka
Klubi Tartu Maraton
Tartu linnamaraton
Tartu maastikumaraton (endine Tartu jooksumaraton)
Tartu rattamaraton
Tartu rattaralli
Tartu rulluisumaraton
Tartu sügisjooks

Viited

 Kirjandus 
 E. Paal. Pool sajandit Tartu Maratoni 1960–2010. Klubi Tartu Maraton, 2010. 

Välislingid

 Maratoni koduleht

Kategooria:Eesti murdmaasuusatamine
Kategooria:Tartu üritused
Kategooria:Otepää
Kategooria:Elva
Kategooria:Eesti spordivõistlused